ממפיס דפאי

ממפיס דפאי (בהולנדית: Memphis Depay; נולד ב-13 בפברואר 1994) הוא כדורגלן הולנדי המשחק בעמדת הקיצוני בקורינתיאנס ובנבחרת הולנד. הוא ידוע בשמו הפרטי, ממפיס. ממפיס, יליד מורדרכט, בן לאב גנאי ואם הולנדית. הוא מכנה עצמו בשם ממפיס, ללא שם משפחה, על רקע נטישת אביו את אמו בעת שהיה פעוט. החל לשחק כדורגל בקבוצה המקומית וו.וו. מורדרכט ובגיל תשע עבר לספרטה רוטרדם. ב-2006 הצטרף לאקדמיה של פ.ס.וו. איינדהובן ושיחק בקבוצות הצעירות של המועדון. ב-2011 עלה לקבוצה הבוגרת של המועדון. ב-7 במאי 2015 הודיעה מנצ'סטר יונייטד על רכישתו של מאיינדהובן תמורת 22 מיליון פאונד כשחתימתו מותנית בבדיקות רפואית. ב-12 ביוני 2015, חתם ממפיס רשמית במנצ'סטר יונייטד על חוזה לארבע עונות. ב-8 באוגוסט 2015 הוא ערך את הופעת הבכורה שלו במדי מנצ'סטר יונייטד כשפתח בהרכב ניצחון 0–1 על טוטנהאם הוטספר. ב-18 באוגוסט כבש צמד שערי בכורה בניצחון יונייטד 1–3 על קלאב ברוז' הבלגית בשלב הפלייאוף של ליגת האלופות. ב-26 בספטמבר 2015 כבש את שער הבכורה שלו בפרמייר ליג, בניצחון קבוצתו 0–3 על סנדרלנד. ב-20 בינואר 2017 חתם באולימפיק ליון עבור 17 מיליון פאונד שהיה צפוי להגיע עד לסכום של כ-21.7 מיליון פאונד כולל מענקים על התקדמות בליגה האירופית. ב-15 בדצמבר 2019 קרע את הרצועה הצולבת ברגל שמאל. ב-19 ביוני 2021 חתם לשנתיים בברצלונה. ב-15 באוגוסט ערך את הופעת הבכורה בקבוצה, בניצחון 4–2 מול ריאל סוסיאדד בקאמפ נואו ובישל את השער הראשון שלו במדי ברצלונה. שישה ימים לאחר מכן הבקיע שער בכורה בקבוצה, שהיה שער השוויון בתיקו 1-1 מול אתלטיק בילבאו. ב-20 בינואר 2023 חתם באתלטיקו מדריד לשנתיים וחצי. ב-10 בספטמבר 2024 חתם בקורינתיאנס הברזילאית לשנתיים. ממפיס החל את דרכו בנבחרות הצעירות של הולנד מהנבחרת עד גיל 15 ועד לנבחרת עד גיל 21. הוא זכה עם הנבחרת עד גיל 17 באליפות אירופה בכדורגל עד גיל 17, היה שותף להגעת הנבחרת עד גיל 21 לחצי גמר אליפות אירופה של שנת 2013 שנערכה בישראל. את הופעת הבכורה בנבחרת הבוגרת ערך ב-16 באוקטובר 2013 תחת המאמן לואי ואן חאל. הוא נכלל בסגל הנבחרת למונדיאל 2014 ואף כבש שער ניצחון במשחקה השני של הנבחרת בשלב הבתים בו ניצחה 2–3 את אוסטרליה. הוא כבש שער נוסף במשחקה הבא של הנבחרת בטורניר, ניצחון 0–2 על צ'ילה. ב-7 בספטמבר 2021 כבש שלושער ראשון במדי הנבחרת, בניצחון 1–6 על טורקיה במסגרת מוקדמות מונדיאל 2022. בשערים אלו הגיע ל-33 שערי נבחרת, והשתווה למספר השערים במדים הלאומיים של יוהאן קרויף ואבה לנסטרה. נכלל בסגל נבחרת הולנד בטורניר מונדיאל 2022. נכלל בסגל נבחרת הולנד לטורניר יורו 2024. ב-23 ביוני 2017 הוציא ממפיס את שירו הראשון בשיתוף פעולה עם קווינסי פרומס הנקרא "LA Vibe". בעקבות הצלחת השיר הוציא ב-26 בדצמבר 2018 את שירו השני "NO LOVE". ב-2020 הכריז על שירו החדש "במשך שבוע" באמצעות חשבון האינסטגרם שלו. ב־17 באפריל 2020, הוציא לאור את הסינגל "דובאי פריסטייל". בספטמבר 2020, חשף את שירו החדש "2 Corinthians 5:7". פ.ס.וו. איינדהובן ליגת העל ההולנדית: 2014/15 הגביע ההולנדי: 2011/12 מגן יוהאן קרויף: 2012 מנצ'סטר יונייטד הגביע האנגלי: 2015/16 ברצלונה לה ליגה: 2022/23 הסופר קאפ הספרדי: 2023 נבחרת הולנד עד גיל 17 אליפות אירופה בכדורגל עד גיל 17: 2011 אישיים נבחרת טורניר אליפות אירופה עד גיל 17: 2011 מלך השערים בליגה ההולנדית: 2014/15 כדורגלן השנה בהולנד: 2014/15 שער השנה בליג 1: 2016/17 שחקן החודש בליג 1: אפריל 2018 נבחרת העונה בליג 1: 2020/21 מלך השערים במוקדמות המונדיאל: 2022 (12 שערים, יחד עם הארי קיין) שער החודש בלה ליגה: אוגוסט 2023 מדיה וקבצים בנושא ממפיס דפאי בוויקישיתוף ממפיס דפאי, ברשת החברתית פייסבוק ממפיס דפאי, ברשת החברתית אקס (טוויטר) ממפיס דפאי, ברשת החברתית אינסטגרם ממפיס דפאי, באתר Transfermarkt ממפיס דפאי, באתר Fussballdaten.de (בגרמנית) ממפיס דפאי, באתר Soccerway ממפיס דפאי, באתר BDFutbol ממפיס דפאי, באתר WorldFootball.net ממפיס דפאי, באתר National Football Teams ממפיס דפאי, באתר FootballDatabase.eu ממפיס דפאי, באתר ESPN ירדן בלחסן, ‏לא בשם האב: הדרך הקשה של ממפיס עד בארסה, באתר ONE‏, 21 ביוני 2021 ברט וליטסטרה, הגרדיאן, ממפיס דפאי, טרזן המקועקע, מגיע למנצ'סטר יונייטד, באתר הארץ, 10 במאי 2015 דפאיי גמר את העונה. יחמיץ את היורו?, באתר ערוץ הספורט, 15 בדצמבר 2019 מערכת ONE, הרכש של קומאן: ממפיס חתם רשמית בברצלונה, באתר ONE, ‏19 ביוני 2021 העברות בעולם, 20.1: מדואקה חתם בצ'לסי, טרוסאר עבר לארסנל, דפאי לאתלטיקו, באתר וואלה, 20 בינואר 2023 עשו היסטוריה: ממפיס השתווה לקרויף, גריזמן לפלאטיני, באתר וואלה, 8 בספטמבר 2021 VAN GAAL MAAKT 26-KOPPIGE WK-SELECTIE BEKEND באתר הרשמי של התאחדות הכדורגל ההולנדית המלכותית, 11 בנובמבר 2022 (בהולנדית) Dit zijn de 26 spelers van bondscoach Ronald Koeman voor EURO 2024 באתר התאחדות הכדורגל ההולנדית המלכותית, 29 במאי 2024 (בהולנדית)